**Štatút žiackej školskej rady**

**Preambula**

V zmysle ustanovenia § 26 zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov sa vydáva tento štatút žiackej školskej rady.

**Článok 1**

**Základné ustanovenia**

* Žiacka školská rada (ŽŠR) je zložená zo zástupcov žiakov 3. až 9. ročníka školy.
* Do žiackej školskej rady deleguje trieda jedného zástupcu, ktorý je volený priamou voľbou v kmeňovej triede školy.
* Členovia ŽŠR sú volený na jeden školský rok.
* Sídlom ŽŠR je ZŠ s MŠ kard. A. Rudnaya Považany 216, 916 01 Považany.
* Pedagogických pracovníkov zastupuje výchovný poradca.

**Článok 2**

**Poslanie Žiackej školskej rady**

* ŽŠR je pomocný orgán školy, ktorý vyjadruje záujmy žiakov v oblasti výchovy a vzdelávania na základnej škole.

**Článok 3**

**Činnosť Žiackej školskej rady**

* Žiacka školská rada sprostredkováva informácie, požiadavky, otázky, problémy, návrhy žiakov na vedenie školy.
* Žiacka školská rada presadzuje a chráni záujmy žiakov školy a zastupuje ich
* Žiacka školská rada prijíma, konzultuje a iniciuje návrhy na zveľadenie priestorov školy.
* Žiacka školská rada pomáha vedeniu a zodpovedným učiteľom pri organizovaní spoločných aktivít školy poriadaných vo vyučovacom i mimovyučovacom procese.
* Žiacka školská rada sa podieľa na tvorbe a dodržiavaní školského poriadku.
* Žiacka školská rada rieši prípadné priestupky žiakov voči školskému poriadku a usmerňuje nevhodné správanie v škole aj mimo nej.
* Žiacka školská rada vylepšuje vzájomné vzťahy medzi mladšími a staršími spolužiakmi, medzi žiakmi a učiteľmi.

**Článok 4**

**Organizácia činnosti Žiackej školskej rady**

* Členmi Žiackej školskej rady sú žiaci – poslanci, ktorí sú volení priamou voľbou v kmeňovej triede školy na jeden školský rok. Každú triedu zastupuje jeden člen triedy. Členov tvoria žiaci 3. až 9. ročníka.
* V prípade nespokojnosti s jeho prácou má trieda právo ho kedykoľvek odvolať hlasovaním v triede a zvoliť si nového. Ak sa poslanec nezúčastní troch zasadnutí Žiackej školskej rady, ostatní členovia ŽŠR majú právo ho odvolať.
* Poslanci spomedzi seba volia predsedu, podpredsedu, nástenkára a hovorcu.
* Na prvom zasadnutí ŽŠR sa všetci jeho členovia oboznámia so štatútom parlamentu.
* ŽŠR zasadá aspoň raz mesačne v priestoroch Základnej školy v Považanoch.
* ŽŠR je schopná uznášať sa, ak je prítomná nadpolovičná väčšina všetkých poslancov.
* Poslanec ŽŠR má pri hlasovaní poradný hlas.
* V prípade rovnosti hlasov má predseda právo dvoch hlasov.
* Výchovný poradca do rokovania vstupuje len vo výnimočných prípadoch, ak žiaci potrebujú radu, alebo pomoc a ich vstup je len usmerňujúci, nie prikazujúci.
* Štatút ŽŠR môže byť podľa potrieb upravený. Na upravenie je potrebný dvojtretinový súhlas všetkých členov ŽŠR.

**Článok 5**

**Zasadnutie Žiackej školskej rady**

* ŽŠR zasadá jedenkrát za mesiac, v prípade potreby častejšie.
* Program rokovania ŽŠR pripravuje jeho predseda spolu s podpredsedom. Ostatným členom ho zverejňujú aspoň 2 dni dopredu. Poslanci ho dostanú písomne.
* Počas každého rokovania sa vedie zápisnica (dátum rokovania, menný zoznam prítomných členov, pozvaných hostí, program schôdze, prerokované problémy, návrhy, podnety, výsledky hlasovania), ktorú zapisuje výchovný poradca školy. Každá zápisnica bude prednesená riaditeľovi školy.
* Predseda ŽŠR má právo zvolať aj mimoriadne zasadnutie na návrh ktoréhokoľvek poslanca, pedagogického pracovníka, pokiaľ uzná, že predložený problém sa musí okamžite riešiť a neznesie odklad.
* Uznesenie je prijaté, ak zaňho hlasuje nadpolovičná väčšina členov.
* Na prijatie štatútu ŽŠR a jeho doplnkov je potrebný súhlas trojpätinovej väčšiny jeho členov.

**Článok 6**

**Práva a povinnosti člena Žiackej školskej rady**

Práva:

* Zúčastňovať sa zasadnutí, zapájať sa do diskusie, podávať návrhy, podnety a pripomienky k činnosti rady.
* Slobodne vyjadriť svoj názor.
* Požiadať o mimoriadne zvolanie rady v prípade nutnosti riešenia problému.
* Právo spolurozhodovať, voliť a byť volený.

Povinnosti:

* Pravidelne sa zúčastňovať zasadnutí rady.
* Zodpovedne si plniť zverené úlohy.
* Každý člen ŽŠR má za povinnosť informovať svojich spolužiakov o priebehu zasadnutí, o prediskutovaných problémoch a rozhodnutiach.
* Aktívne pomáhať a zúčastňovať sa podujatí organizovaných radou.
* Dbať na kultúru prejavu a diskutujúceho, nezosmiešňovať ho, používať spisovné slová vo svojich vystúpeniach.

**Článok 7**

**Poslanecký sľub**

Sľubujem, že vždy budem konať čestne v záujme triedy, ktorú zastupujem, aby som svojou prácou pomohol pri výchove, vzdelávaní a v zlepšovaní vzťahov medzi učiteľmi a žiakmi na našej škole.

Sľubujem, že budem aktívne pomáhať a zapájať sa pri organizovaní akcií školy. Svoju funkciu budem vykonávať poctivo počas celého školského roka. Budem ako poslanec rady zapájať svoju triedu do akcií školy, budem im informácie zo zasadania vždy pravdivé odovzdávať. Budem spolupracovať so svojím triednym učiteľom.

**Článok 8**

Tento štatút nadobúda platnosť dňom schválenia. Zmeny štatútu sa uskutočnia formou doplnkov.

Dátum schválenia: 29.9.2022